समस्या कुछ और थी वर्षा की मां पर्सनैलिटीडिसॉर्डरक्लस्टरबी नामक मनोवैज्ञानिक समस्या से ग्रस्त थीं, जिसके लक्षणों को पहचानना थोडा मुश्किल होता है क्योंकि ऐसे लोगों के व्यवहार में अस्थिरता होती है और इनमें कई मनोवैज्ञानिक समस्याओं का मिला-जुला रूप देखने को मिलता है। छोटी-छोटी बातों को लेकर दूसरों पर चीखना-चिल्लाना इस समस्या के प्रमुख लक्षणों में से एक है। ऐसी आदतों से मरीज को खुदकोई तकलीफ नहीं होती लेकिन उसके आसपास के लोगों को बहुत परेशानी होती है। इसीलिए वह अनजाने में दूसरों को बहुत परेशान करता है पर वह अपनी समस्या को पहचान नहीं पाता और न ही उसे दूर करने की कोशिश करता है। यहां भी वर्षा की मां को समझाने से स्थिति सुधरने वाली नहीं थी। लिहाजा अगली सिटिंगसे मैं वर्षा और उसके पिता को अस्ट्रिवनेसट्रेनिंग देने लगी। खासतौर पर मैंने उसके पिता को समझाया कि आप पत्नी के सामने शांतिपूर्णढंग से असहमति जाहिर करें। उन्हें खुशकरने के लिए उनकी हर बात मानने की आदत छोड दें। अगर कभी वह आपके सामने आपकी बेटी की बुराई करती हैं तो आप उन्हें उसी वक्त शालीनता से टोकें कि ऐसा कहना गलत है। आप केवल पत्नी के लिए ही नहीं बल्कि बेटी के लिए भी उपहार लाएं। लोगों के सामने उसकी तारीफ करें। इससे उसका आत्मविश्वास बढेगा।